钦定古今图书集成/明伦汇编/闺媛典/第262卷 > 徐弘基妻胡氏
## 钦定古今图书集成/明伦汇编/闺媛典/第262卷 > 徐弘基妻胡氏

按《绍兴府志》：“胡氏，徐弘基妻，馀姚人。幼通《孝经》《女诫》。
弘基故患足，纳采后知之。父母欲罢婚，胡不可。及于
归，药之，不愈。胡夜祷庭中，匍匐积岁，弘基疮忽合，胡
以蒙霜露得心疾。弘基慷慨好善。一日坐酒舍，有以
银铛易米者，酒舍人不应，弘基取家米与之。翌日，或
见铛曰：‘吾家失物也’。指为盗。弘基父素恶其慷慨，挤”
之，弘基抑郁死。时胡年二十七，有二子，欲自杀。姑曰：
“独不为二子地乎？”乃止。逾年，父母怜其憔悴，与舅姑
议将嫁，胡闻之曰：“初志可遂也。”议乃息。